CELEX: 31982D0903
Language: el
Date: 1982-12-10 00:00:00
Title: 82/903/EOK: Απόφαση τής Επιτροπής τής 10ης Δεκεμβρίου 1982 πού τροποποιεί τήν απόφαση 81/987/EOK περί ορισμένων μέτρων υγειονομικής προστασίας πού αφορούν τή Δημοκρατία τής Μποτσουάνα

Avis juridique important

|

31982D0903

82/903/EOK: Απόφαση τής Επιτροπής τής 10ης Δεκεμβρίου 1982 πού τροποποιεί τήν απόφαση 81/987/EOK περί ορισμένων μέτρων υγειονομικής προστασίας πού αφορούν τή Δημοκρατία τής Μποτσουάνα  

Επίσημη Εφημερίδα αριθ. L 381 της 31/12/1982 σ. 0006 - 0007

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1982  που τροποποιεί την απόφαση 81/987/ΕΟΚ περί ορισμένων μέτρων υγειονομικής προστασίας που αφορούν τη Δημοκρατία της Μποτσουάνα  (82/903/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του κτηνιατρικού ελέγχου κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 15,  Εκτιμώντας:  ότι η απόφαση 81/987/ΕΟΚ (3) χορηγεί στα Κράτη μέλη τη δυνατότητα να επιτρέπουν στο έδαφός τους εισαγωγές νωπών κρεάτων από τη Δημοκρατία της Μποτσουάνα, κάτω από ορισμένες συνθήκες και από ορισμένες περιοχές, εφόσον ληφθεί υπόψη ειδικά η υγειονομική κατάσταση που επικρατεί στη χώρα αυτή και τα μέτρα που λάμβάνουν οι αρχές αυτής της χώρας για να καταπολεμήσουν τον αφθώδη πυρετό και για να αποφύγουν την εξάπλωσή του σε άλλες περιοχές που δεν έχουν μολυνθεί· ότι η απόφαση 82/362/ΕΟΚ της Επιτροπής (4) επεκτείνει τα όρια της περιοχής που δεν είναι μολυσμένη έτσι ώστε να συμπεριλάβει τον τομέα της περιφέρειας Central με δυτικό όριο τη διαχωριστική γραμμή Makoba, βόρειο τις διαχωριστικές γραμμές Sese-Tlalemabele και Palapye-Sherwood Ranch και ανατολικό όριο τη σιδηροδρομική γραμμή από το Sese στο Makoro·  ότι η κατάσταση σχετικά με τον αφθώδη πυρετό στην Μποτσουάνα εξακολουθεί να βελτιώνεται, δεδομένου ότι δεν έχει εκδηλωθεί κρούσμα αυτής της ασθένειας από τον Σεπτέμβριο του 1980·  ότι τώρα είναι δυνατό να επεκταθούν ακόμη περισσότερο τα όρια της περιοχής που δεν είναι μολυσμένη, εάν συμπεριληφθεί ένας τομέας νότια της διαχωριστικής γραμμής Serule-Zanzibar·  ότι οι κτηνιατρικές αρχές της Μποτσουάνα επανέλαβαν τις διαβεβαιώσεις σχετικά με τις ενδιάμεσες ζώνες, τον μη εμβολιασμό, τον έλεγχο της μετακινήσεως και άλλα μέτρα· ότι η κατάσταση στη Μποτσουάνα θα συνεχίσει να τελεί υπό παρακολούθηση ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/987/ΕΟΚ τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Η απαγόρευση που προβλέπεται στο άρθρο 14, παράγραφος 2 της οδηγίας 72/462/ΕΟΚ δεν εφαρμόζεται στις ακόλουθες περιφέρειες της Δημοκρατίας της Μποτσουάνα:  - Ghanzi (εκτός από το βορειο-δυτικό τμήμα γνωστό ως Ghanzi-Farms),  - Kweneng,  - Kgatlend,  - South-East,  - Southern,  - Kgalagadi και  - Central (μόνο ο τομέας που συνορεύει:  - δυτικά με τη διαχωριστική γραμμή Makoba,  - βόρεια με τη διαχωριστική γραμμή Sese-Tlalemabele και τη διαχωριστική γραμμή Serule-Zanzibar).»  2. Στο παράρτημα, το κείμενο της παραγράφου IV σημείο Γ περίπτωση α παράγραφος πρώτη του Υγειονομικού Πιστοποιητικού αντικαθίσταται από το ακόλουθο :  - «εχουν γεννηθεί και εκτραφεί στη Δημοκρατία της Μποτσουάνα και τα οποία, τους προηγούμενους 12 μήνες ή από τη γέννησή τους, παρέμειναν σε μία ή περισσότερες από τις ακόλουθες περιφέρειες:  - Ghanzi (εκτός από το βορειο-δυτικό τμήμα γνωστό ως Ghanzi-Farms),  - Kweneng,  - Kgatlend,  - South-East,  - Southern,  - Kgalagadi,  - Central (μόνο ο τομέας που συνορεύει:  - δυτικά με τη διαχωριστική γραμμή Makoba,  - βόρεια με τη διαχωριστική γραμμή Sese-Tlalemabele και τη διαχωριστική γραμμή Serule-Zanzibar).»  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 10 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.  (3) ΕΕ αριθ. L 361 της 16. 12. 1981, σ. 29.  (4) ΕΕ αριθ. L 159 της 10. 6. 1982, σ. 41.